**RÁMCOVÁ DOHODA**

uzavretá podľa § 409 a nasl. zákona č. 513/1991 Zb. Obchodného zákonníka

v platnom znení a v súlade so zákonom č. 343/2015 Z. z. o verejnom obstarávaní

**Kupujúci**: Centrum vedecko-technických informácií SR

Sídlo: Lamačská cesta 8/A, 811 04 Bratislava

Zastúpený: prof. RNDr. Ján Turňa, CSc., generálny riaditeľ

IČO: 00151882

IČ DPH: SK2020798395

DIČ: 2020798395

Bankové spojenie : Štátna pokladnica

Číslo účtu: 7000064743/8180

IBAN: SK05 8180 0000 0070 0006 4743

Zastúpený vo veciach zmluvných: Ing. Bílsky Ľubomír

Tel, fax : +421 269 253 103

E-mail: lubomir.bilsky@cvtisr.sk

Osoba oprávnená konať vo veciach spojených s fakturáciou:

Tel, fax : .............

E-mail: ........

A

**Predávajúci**:

Sídlo: ...........

Zastúpený: ...........

Zastúpený vo veciach zmluvných: ............

IČO: .............

IČ DPH: .............

DIČ: ..............

Bankové spojenie : ..................

Číslo účtu: ...............

IBAN: ..............

Tel, fax : ...............

E-mail: ...............

PREAMBULA

Zmluva sa uzatvára pre účely realizácie národného projektu „IT Akadémia – vzdelávanie pre 21. storočie“.

Prijímateľom národného projektu je štátna príspevková organizácia CVTI SR, ktorá je verejným obstarávateľom v zmysle zák. č. 343/2015 Z. z. o verejnom obstarávaní v platnom znení.

Partnermi národného projektu sú verejné vysoké školy: Univerzita Pavla Jozefa Šafárika v Košiciach (ďalej len „UPJŠ“), Technická univerzita v Košiciach (ďalej len „TUKE“), Univerzita Konštantína Filozofa v Nitre (ďalej len „UKF“), Univerzita Mateja Bela v Banskej Bystrici (ďalej len „UMB“), Žilinská univerzita v Žiline (ďalej len „UNIZA“), ktoré sú na základe dohôd o pristúpení pristupujúci kupujúci k tejto rámcovej dohode (ďalej len „pristupujúci kupujúci“).

Rámcová dohoda (ďalej aj „dohoda“ alebo „zmluva“) je uzatvorená medzi kupujúcim a predávajúcim, za podmienok uvedených v tejto rámcovej dohode, pričom kupujúci vystupuje v tomto verejnom obstarávaní v zmysle § 16 zákona č. 343/2015 Z.z o verejnom obstarávaní a to na základe 5 príkazných zmlúv medzi Príkazníkom a Príkazcami.

Podkladom pre uzavretie kúpnej zmluvy je výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní“) s názvom predmetu zákazky „**Zariadenie / vybavenie projektu a didaktické prostriedky – Didaktická technika a pomôcky**“ (ďalej len „Súťaž“ alebo „Verejné obstarávanie“).

Predmet zmluvy je spolufinancovaný z Európskeho sociálneho fondu v rámci Operačného programu Ľudské zdroje, prioritná os Vzdelávanie (číslo zmluvy: OPĽZ/3/2017, ITMS kódy 2014+: 312011F057).

Predávajúci vyhlasuje, že v čase uzatvorenia rámcovej dohody má splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o registri partnerov verejného sektora“).

Vzájomné vzťahy zmluvných strán sa riadia ustanoveniami zákona č. 513/1991 Z. z. v znení neskorších predpisov (Obchodný zákonník), ustanoveniami zákona č. 18/1996 Z. z. v znení neskorších predpisov (Zákon o cenách) a vyhláškou č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách a ustanoveniami zákona č. 222/2004 Z. z. v znení neskorších predpisov (Zákon o dani z pridanej hodnoty).

Článok I

Predmet zmluvy

1.1. Predmetom tejto zmluvy je záväzok predávajúceho dodať kupujúcemu „**Zariadenie / vybavenie projektu a didaktické prostriedky – Didaktická technika a pomôcky**“ (ďalej spolu len „tovar“) a previesť na neho vlastnícke právo k dodanému tovaru a záväzok kupujúceho riadne dodaný tovar prevziať a zaplatiť zaň kúpnu cenu podľa Článku II tejto zmluvy.

1.2. Množstvo a technická špecifikácia dodávaného tovaru je uvedená v Prílohe č. 1, ktorá je neoddeliteľnou súčasťou tejto zmluvy.

1.3. Predávajúci sa zaväzuje dodať tovar podľa tejto zmluvy do miesta dodania osobne a s odbornou starostlivosťou. Predávajúci môže poveriť vykonať dopravu tovaru do miesta dodania inú osobu.

Článok II

Cena a platobné podmienky

2.1 Cena za dodávaný tovar je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov v celkovej výške ............ EUR s DPH 20% (slovom ............ s DPH 20% ).

2.2. Podrobná cenová špecifikácia dodávaného tovaru je uvedená v Prílohe č. 1 k tejto zmluve. V dohodnutej cene sú zahrnuté všetky náklady predávajúceho súvisiace s dodaním tovaru vrátane komplexného zabezpečenia služieb spojených s dodaním tovaru a dopravy tovaru do miesta dodania.

2.3. Kúpna cena podľa bodu 2.1. zmluvy je stanovená ako cena pevná a úplná a zahŕňa kúpnu cenu tovaru a dodanie tovaru do miesta dodania, vrátane nákladov na dopravu, vynesenie, inštaláciu, resp. uvedenie do prevádzky, vrátane dodania návodu na obsluhu tovaru v slovenskom jazyku, zaškolenia pracovníkov kupujúceho na obsluhu a bezplatný záručný servis.

2.4. Právo na zaplatenie ceny vzniká predávajúcemu riadnym splnením jeho záväzku spôsobom a v mieste dodania v súlade s touto zmluvou.

2.5. Po prevzatí tovaru kupujúcim v mieste dodania, vyhotoví predávajúci kupujúcemu faktúru a doručí ju na adresu kupujúceho uvedenú v článku I. tejto zmluvy, vo dvoch vyhotoveniach. Faktúra musí obsahovať všetky náležitosti daňového dokladu podľa § 71 a § 74 zákona číslo 222/2004 Z. z. v platnom znení. Vystavená faktúra musí obsahovať minimálne: obchodné meno a sídlo, IČO, DIČ Predávajúceho, meno, sídlo, IČO, DIČ Kupujúceho, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, výšku ceny bez dane, sadzbu dane, fakturovanú sumu celkom, názov projektu, ITMS kódy, podpis oprávnenej osoby. K faktúre je predávajúci povinný priložiť potvrdený dodací list podľa článku III. tejto zmluvy, inak mu bude faktúra vrátená ako neúplná.

2.6. Kupujúci uhradí oprávnene účtovanú sumu formou bezhotovostného platobného styku do 60 kalendárnych dní odo dňa doručenia faktúry. Platobná povinnosť kupujúceho sa bude považovať za splnenú v deň, keď bude z účtu kupujúceho odpísaná príslušná suma v prospech účtu predávajúceho. Vzhľadom k tomu, že predmet zmluvy je financovaný z prostriedkov ESF, dlhšia lehota splatnosti faktúry môže byť dojednaná medzi zmluvnými stranami v súlade s § 340b ods. 1 zák. č. 513/1991 Zb. v platnom znení.

2.7. Kupujúci je oprávnený vrátiť bez zaplatenia faktúru, ktorá je nesprávna alebo neúplná a to najneskôr v posledný deň jej splatnosti. Oprávneným vrátením faktúry prestáva plynúť lehota jej splatnosti. Nová 60 dňová lehota splatnosti začína plynúť znova odo dňa doručenia opravenej faktúry kupujúcemu.

Článok III

Miesto, čas a spôsob plnenia

1. Miestom dodania tovaru je:

Zoznam inštitúcií s uvedením ich adries v rozsahu podľa Prílohy č. 1 .

Zoznam obsahuje presný názov a adresu školy, kontaktnú osobu, telefónne číslo a emailovú adresu.

1. Predávajúci je povinný dodať tovar v celom rozsahu do 14 dní od doručenia výzvy - objednávky. Zmluvné strany sa dohodli, že dodanie tovaru po častiach je možné.
2. Predávajúci sa zaväzuje dodať spolu s tovarom všetky časti sprievodnej dokumentácie od výrobcov dodávaných zariadení, najmä záručné podmienky ku každému druhu tovaru spolu s adresou a kontaktnými údajmi na autorizované záručné servisné strediská s uvedením presnej adresy, vrátene kontaktnej osoby, telefónu, faxu a e-mailu, návod na obsluhu, návod na údržbu a technické certifikáty, prehlásenie o zhode, atesty.
3. Dopravu tovaru do miesta dodania je povinný zabezpečiť predávajúci na vlastné náklady a nebezpečenstvo tak, aby bola zabezpečená dostatočná ochrana pred jeho poškodením a znehodnotením. Za škodu spôsobenú porušením tejto povinnosti v plnej miere zodpovedá predávajúci.

1. Prevzatie tovaru v mieste dodania bude potvrdené poverenou osobou kupujúceho na prevzatie tovaru uvedenou v bode 3.6 tohto článku na dodacom liste, ktorý vyhotoví predávajúci a na ktorých bude uvedená špecifikácia tovaru v druhoch a množstvách, jednotková cena položiek dodávaného tovaru, jeho celková výška, miesto a dátum prevzatia tovaru. Uvedená oprávnená osoba po prevzatí riadne dodaného tovaru podpíše dodací list.
2. Predávajúci vyrozumie o termíne dodania tovaru poverenú kontaktnú osobu za príslušnú školu, ohľadne prevzatia tovaru v zmysle Prílohy č. 1, najmenej päť pracovných dní pred jeho dodaním. Uvedená osoba vykoná v mieste dodania **kontrolu**  dodaného tovaru a svojím podpisom potvrdí dodací list. Dodanie tovaru do miesta dodania sa uskutoční výhradne po odsúhlasení termínu poverenou kontaktnou osobou.
3. Dodanie tovaru do miesta dodania sa uskutoční výhradne po odsúhlasení termínu poverenou osobou.

Osobitné požiadavky na tovar:

3.8. Tovar musí byť nový, nie repasovaný alebo inak renovovaný ani testovaný, v bezchybnom stave, s požadovanými vlastnosťami, nepoužitý, v originálnom, uzatvorenom balení s príslušnou dokumentáciou (vyhlásenie o zhode) v slovenskom jazyku. Nesmie sa jednať o tovar vystavovaný.

3.9. Tovar musí byť certifikovaný a schválený aj výrobcom na dovoz a predaj v Slovenskej republike, resp. v rámci EÚ a vyhovuje všeobecne záväzným právnym predpisom.

Článok IV

Zmluvná pokuta, úrok z omeškania, odstúpenie od zmluvy

1. V prípade omeškania predávajúceho s dodaním tovaru má kupujúci právo požadovať od predávajúceho zmluvnú pokutu vo výške 0,05% z kúpnej ceny tovaru za každý deň omeškania.
2. V prípade, že predávajúci nevybaví uplatnenú reklamáciu v termíne dohodnutom v článku 5.8. tejto zmluvy, zaplatí kupujúcemu zmluvnú pokutu vo výške 16,60 EUR za každý deň omeškania.
3. Zmluvné pokuty a sankcie dohodnuté touto zmluvou uhradí povinná strana nezávisle na tom, či a v akej výške vznikne druhej strane škoda. Základom pre výpočet zmluvnej pokuty a sankcií sú ceny s DPH.
4. Dohodnuté zmluvné pokuty a sankcie uhradí povinná strana strane oprávnenej na základe doručenej penalizačnej faktúry.
5. Zmluvné strany môžu od tejto zmluvy odstúpiť v prípade :

a) ak predávajúci neplní svoje záväzky podľa predchádzajúcich ustanovení tejto zmluvy, najmä v zmysle článku III bodu 3.8. a 3.9.

b) ak sa podstatne zmenia finančné podmienky poskytovania finančných oprávnených výdavkov podľa Zmluvy o poskytnutí nenávratného finančného príspevku (ZoNFP) v rámci schváleného projektu,

c) z ostatných dôvodov uvedených v Obchodnom zákonníku.

1. Odstúpenie musí byť druhej strane oznámené písomne, inak je neplatné a musí v ňom byť uvedený aj dôvod, pre ktorý zmluvná strana od zmluvy odstupuje. Odstúpenie od zmluvy je účinné dňom, kedy bolo oznámenie o odstúpení od zmluvy doručené písomne druhej zmluvnej strane.‎
2. Zmluvná strana je oprávnená okamžite odstúpiť od tejto zmluvy v prípade podstatného porušenia zmluvného vzťahu druhou zmluvnou stranou( napr. nedodanie tovaru, nezaplatenia kúpnej ceny) pričom k odstráneniu takéhoto porušeniu nedošlo ani v primeranej lehote stanovenej neporušujúcou stranou v písomnej výzve doručenej druhej strane. Za podstatné porušenie sa považuje aj nesplnenie požiadavky kupujúceho vyplývajúcej z opisu predmetu zákazky.
3. Zmluvná strana je oprávnená okamžite odstúpiť od tejto zmluvy v prípade, ak sa pre druhú zmluvnú stranu stalo splnenie podstatných zmluvných povinností nemožným.‎
4. Zmluvná strana, ktorá od zmluvy odstúpila podľa tejto zmluvy, má právo na úhradu preukázateľných nákladov vzniknutých v súvislosti s plnením zmluvy až do odstúpenia od tejto zmluvy.‎ Kupujúci má nárok na náhradu škody vyplývajúcu z povahy zdroja financovania z fondov európskeho spoločenstva.
5. Nedodržanie záväzku dodania tovaru v termíne uvedenom v článku III. bod 3.2 tejto zmluvy a/alebo rozsahu uvedenom v Prílohe č.1 k tejto zmluve z dôvodov na strane predávajúceho, budú považovať zmluvné strany za podstatné porušenie zmluvného vzťahu v zmysle § 345 ods. 2 Obchodného zákonníka.

Článok V

Záruka, zodpovednosť a vady tovaru a reklamácie

1. Predávajúci je povinný dodať tovar v dohodnutom množstve, v kvalite a vo vyhotovení podľa tejto zmluvy, spôsobilý na použitie na obvyklý účel. Tovar musí spĺňať všetky požadované kvalitatívne parametre a úžitkové vlastnosti podľa tejto zmluvy.
2. Predávajúci sa zaručuje, že tovar je nový, doteraz nepoužívaný a je vyrobený podľa dokumentácie výrobcu v súlade s technickými normami a predpismi platnými v SR a zodpovedá požadovanej kvalite a zmluvným podmienkam dohodnutými v tejto zmluve a v opise predmetu zákazky.

1. Predávajúci poskytuje kupujúcemu záruku za akosť tovaru spočívajúcu v tom, že tovar bude po záručnú dobu spôsobilý na použitie na obvyklý účel a zachová si obvyklé vlastnosti. Záručná doba začína plynúť dňom riadneho prevzatia tovaru osobou oprávnenou konať za kupujúceho vo veciach prevzatia tovaru a trvá 24 mesiacov, ak nie je pri jednotlivých výrobkoch v Prílohe č. 1 požadované a uvedené inak.

1. Kupujúci v prípade zistenia vady resp. vád na dodanom tovare písomne oznámi vady (reklamácia) predávajúcemu v lehote 14 dní po ich zistení, najneskôr však do uplynutia dohodnutej záručnej doby. V prípade uplatnenia nárokov z vád tovaru (reklamácie) zo strany kupujúceho záručná doba neplynie po dobu, po ktorú kupujúci nemôže užívať tovar pre jeho vady, a začne znova plynúť dňom odovzdania opraveného , resp. vymeneného tovaru.
2. Oznámenie vád – reklamácia, musí obsahovať najmä:

a) identifikačné údaje, číslo zmluvy, podľa ktorej bol tovar dodaný

b) názov, označenie, typ reklamovaného tovaru

c) výrobnú sériu tovaru

d) popis vady

e) číslo dodacieho listu.

5.6. Nároky kupujúceho z vád tovaru sa spravujú režimom podľa § 436 a nasl. zákona č. 513/1991 Zb. Obchodný zákonník v znení neskorších predpisov (ďalej len Obchodný zákonník“). Kupujúci je oprávnený požadovať odstránenie vád dodaním náhradného tovaru, príp. dodanie chýbajúceho tovaru a požadovať odstránenie právnych vád. Náhradný tovar musí mať rovnakú akosť ako tovar ktorý nahrádza. Náklady spojené s reklamáciou znáša predávajúci.

5.7. Voľbu nároku z vád tovaru kupujúci oznámi predávajúcemu v zaslanom oznámení vád, alebo bez zbytočného odkladu po tomto oznámení. Predávajúci je povinný zabezpečiť prevzatie reklamovaného tovaru na účely záručného servisu do 48 hodín od oznámenia vád.

1. Predávajúci vyrieši oprávnenú reklamáciu do 14 dní odo dňa jej uplatnenia.

a) v prípade uplatnenia nároku kupujúceho na dodanie náhradného tovaru v zmysle bodu 5.6. tohto článku je predávajúci povinný dodať náhradný tovar v kvalite a množstve zodpovedajúcim požiadavkám kupujúceho, a to v lehote dvoch pracovných dní odo dňa doručenia písomného oznámenia v zmysle 5.4 tohto článku,

b) v prípade uplatnenia nároku kupujúceho na opravu je predávajúci povinný zabezpečiť použitie originálne nepoužité diely v zákonom stanovenej lehote.

1. Záruka sa nevzťahuje na vady vzniknuté mechanickým poškodením, nesprávnym používaním spôsobeným kupujúcim alebo ako následok živelnej pohromy.

Článok VI

Okolnosti vylučujúce zodpovednosť

1. Zodpovednosť strán za čiastočné alebo úplné neplnenie zmluvných povinností je vylúčená v týchto prípadoch:

a) v dôsledku vyššej moci. Ak kedykoľvek v priebehu trvania tejto zmluvy bude splnenie celej alebo časti akejkoľvek povinnosti ktorejkoľvek strany znemožnené alebo oneskorené z dôvodu vis major (najmä, ale nielen, vládneho rozhodnutia, alebo zmeny právnych predpisov, vojny, občianskych nepokojov, sabotáže, požiaru, záplav, epidémií, karanténneho opatrenia, porúch dodávok bežne dodávaných energií, štrajku a výluky, alebo akejkoľvek inej udalosti mimo rozumnú kontrolu týkajúcej sa strany (ďalej označené ako „skutočnosť“), uvedená strana je povinná zaslať druhej strane oznámenie tejto skutočnosti do päť (5) dní od dátumu výskytu tejto skutočnosti. Pokiaľ vyššia moc pôsobí po dobu nepresahujúcu 90 kalendárnych dní, sú strany povinné splniť záväzky vyplývajúce z tejto zmluvy hneď ako účinky vyššej moci pominú, pričom dohodnuté termíny sa posúvajú o dobu pôsobenia vyššej moci.

b) V dôsledku zásahu úradných miest krajín, majúcich súvislosť s plnením predmetu tejto zmluvy, ktorý znemožní stranám splnenie povinností vyplývajúcich z tejto zmluvy. Za vyššiu moc nemožno považovať neudelenie úradných licencií alebo povolenia na vývoz tovarov majúcich vzťah k plneniu predmetu čiastkových zmlúv.

1. Žiadna strana nemá právo z dôvodu takejto skutočnosti odstúpiť od tejto zmluvy ani uplatniť nárok na náhradu škody, či uplatňovať zmluvnú pokutu voči druhej strane, pokiaľ táto z dôvodu takejto skutočnosti nesplní zmluvnú povinnosť alebo sa dostane do omeškania s plnením zmluvnej povinnosti.

Článok VII

Doručovanie, poverené osoby

1. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou preukazujúcou doručenie na adresu určenú v záhlaví zmluvy, doručenie kuriérom, e-mailom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
2. V prípade akejkoľvek zmeny adresy alebo kontaktných údajov určených na doručovanie písomností na základe tejto zmluvy alebo v súvislosti s touto zmluvou sa príslušná zmluvná strana zaväzuje o zmene adresy a kontaktných údajov bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa a nové kontaktné údaje riadne oznámené zmluvnej strane pred odosielaním písomnosti.
3. Poverenou osobou na strane kupujúceho bude:

Ing. Ľubomír Bílsky

Tel, fax : +421 269 253 103

E-mail: lubomir.bilsky@cvtisr.sk

1. Poverenou osobou na strane predávajúceho bude:

........................................

........................................

telefónne číslo: .............

Článok VIII

Osobitné ustanovenia vyplývajúce z povahy zdroja financovania z fondov európskeho spoločenstva

1. Predávajúci je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa § 6 a § 10 zákona č. č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a podľa článku 123 a nasl. nariadenia Rady (ES) č. 1303/2013 zo 17. decembra 2013 resp. subjektom a osobám povereným oprávnenými orgánmi podľa § 6 a § 10 zákona č. 292/2014 a podľa článku 123 a nasl. nariadenia Rady (ES) č. 1303/2013 zo 17. decembra 2013 na výkon kontroly. Za strpenie výkonu kontroly a poskytnutie súčinnosti pri výkone kontroly neprináleží poskytovateľovi žiadna odmena, náhrada ani iné plnenie.
2. Predávajúci je povinný predovšetkým oznámiť nákladovú štruktúru plnenia zákazky na základe požiadavky kupujúceho alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu zmluvy. Za účelom preventívneho riešenia problémov spojených s preukazovaním realizácie tejto zákazky je oprávnený požadovať tieto podklady aj kupujúci.
3. Nestrpenie kontroly, neposkytnutie súčinnosti a nedodanie požadovaných podkladov zo strany predávajúceho sa bude považovať za závažné porušenie tejto zmluvy.
4. V prípade vzniku škody v dôsledku nestrpenia kontroly, neposkytnutia súčinnosti a nedodania požadovaných podkladov zo strany zhotoviteľa, je povinný zhotoviteľ túto škodu nahradiť v plnej miere. Povinnosť strpieť kontrolu sa ustanovuje po dobu upravenú vo všeobecne záväzných predpisoch pre implementáciu projektov zo štrukturálnych fondov EÚ v programovom období 2014-2020 do 31.12.2028.

Článok IX

Pristúpenie k rámcovej dohode

1. Na účely rámcovej dohody sa za kupujúceho považujú aj kupujúci, ktorí pristúpia k rámcovej dohode (ďalej len „pristupujúci kupujúci“) počas doby jej platnosti formou uzavretia dohody o pristúpení k rámcovej dohode (ďalej len „dohoda o pristúpení“) s predávajúcim.
2. Na pristupujúceho kupujúceho sa primerane vzťahujú práva a povinnosti kupujúceho podľa tejto rámcovej dohody.
3. Kupujúci a jednotliví pristupujúci kupujúci zodpovedajú samostatne a oddelene za povinnosti a záväzky, ktoré im vyplývajú z rámcovej dohody, to znamená, že nezodpovedajú spoločne a nerozdielne.
4. Pristúpiť k rámcovej dohode môžu len verejní obstarávatelia, ktorí boli uvedení v oznámení o vyhlásení verejného obstarávania na základe ktorého bola uzavretá táto rámcová dohoda.

Článok X

Záverečné ustanovenia

10.1 Zmeny a doplnky tejto zmluvy je možno vykonávať iba formou očíslovaných písomných dodatkov po predchádzajúcej dohode zmluvných strán, ktoré budú neoddeliteľnou súčasťou tejto zmluvy.‎

‎10.2 Zmluvné strany sa dohodli, že prípadné spory pri plnení tejto zmluvy budú riešiť predovšetkým vzájomnou dohodou.

10.3‎‎ Ak nie je dohodnuté v tejto zmluve inak, riadia sa právne vzťahy z nej vyplývajúce a vznikajúce ustanoveniami ‎Obchodného zákonníka a súvisiacimi všeobecne záväznými právnymi predpismi Slovenskej republiky.‎

‎

10.4‎ Táto zmluva nadobúda platnosť dňom jej podpisu zástupcami oboch zmluvných strán‎ a účinnosť ‎dňom‎ nasledujúcim ‎po ‎dni‎ jej ‎zverejnenia v súlade s § 47a zákona č. 40/1964 Zb. Občiansky zákonník v znení neskorších predpisov.‎

10.5 Táto‎ zmluva‎ sa‎ povinne‎ zverejňuje ‎v‎ súlade‎ so‎ zákonom‎ č. 211/2000 Z. z. o slobodnom prístup k informáciám a o zmene a doplnení niektorých zákonov (zákon o slobode informácií) ‎ v‎ znení ‎neskorších ‎predpisov.

10.6 Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou preukazujúcou doručenie na adresu určenú v záhlaví zmluvy, doručenie kuriérom, e-mailom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

10.7 V prípade akejkoľvek zmeny adresy alebo kontaktných údajov určených na doručovanie písomností na základe tejto zmluvy alebo v súvislosti s touto zmluvou sa príslušná zmluvná strana zaväzuje o zmene adresy a kontaktných údajov bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa a nové kontaktné údaje riadne oznámené zmluvnej strane pred odosielaním písomnosti.

10.8 Predávajúci v súlade s § 11 zákona o verejnom obstarávaní, ktorí majú povinnosť zapisovať sa do registra partnerov verejného sektora musia byť platne zapísaní v registri partnerov verejného sektora počas celej platnosti zmluvy.

10.9 Ak má Predávajúci v úmysle dodanie tovaru alebo jeho časti ďalším čiastkovým predávajúcim (ďalej len „subdodávateľom“), a to buď v celom rozsahu alebo čiastočne, môže tak urobiť iba s predchádzajúcim písomným súhlasom Kupujúceho, ktorý takýto bez závažného a opodstatneného dôvodu neodoprie. V takomto prípade Každý so subdodávateľov musí spĺňal podmienku osobného postavenia podľa § 32 ods.1 ZVO a neexistujú u neho dôvody na vylúčenie podľa § 40 ods. 6 písm. a) až h) a ods. 7. Každý subdodávateľ je držiteľom oprávnenia dodávať tovar alebo poskytovať službu k tej časti predmetu zákazky, ktorú má subdodávateľ plniť. Predávajúci zodpovedá rovnako, akoby zmluvu plnil sám.

10.10 Ak Predávajúci použije na dodanie tovaru subdodávateľov, tvorí ich zoznam Prílohu č. 2 tejto zmluvy, pričom tento zoznam obsahuje údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v zmysle § 41 ods. 3 ZVO. Predávajúci je oprávnený zmeniť subdodávateľa iba s predchádzajúcim súhlasom Kupujúceho. Predávajúci je v zmysle § 41 ods. 4 ZVO povinný Kupujúcemu oznámiť akúkoľvek zmenu údajov u subdodávateľov, uvedených v Prílohe č. 2 tejto zmluvy, a to do 10 dní odkedy sa o tejto zmene dozvedel, písomne na adresu Kupujúceho. Predávajúci zodpovedá za odbornú starostlivosť pri výbere subdodávateľa ako aj za plnenia vykonané a zabezpečené na základe zmluvy o subdodávke.

Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Kupujúceho v zmysle Zákona o registri partnerov verejného sektora..

10.11 Zmluva sa uzatvára na dobu do splnenia všetkých práv a povinností z nej vyplývajúcich, alebo do ich zániku iným spôsobom, najdlhšie však na štyri roky od nadobudnutia platnosti zmluvy.

‎

10.12 Táto zmluva je vyhotovená v piatich (5) vyhotoveniach, z ktorých tri (3) vyhotovenia obdrží kupujúci a dve (2) vyhotovenia predávajúci.

‎

10.13 Neoddeliteľnou súčasťou tejto zmluvy sú:

Príloha č.1 – Cenová a technická špecifikácia tovaru, Zoznam inštitúcií *(zatiaľ je to príloha č. 2 SP po predložení cenovej ponuky sa táto stane prílohou č. 1 tejto zmluvy, kontaktné osoby, telefónne čísla a emailové adresy budú k dispozícii pri podpise tejto zmluvy)*

Príloha č. 2 – Zoznam subdodávateľov

V Bratislave, dňa .................. V ............., dňa ..................

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

za Kupujúceho za Predávajúceho

prof. RNDr. Ján Turňa, CSc. ......................

generálny riaditeľ CVTI SR ......................